**(Návrh)**

**VYHLÁŠKA**

Ministerstva zdravotníctva Slovenskej republiky

z ... 2024,

ktorou sa ustanovujú charakteristiky, podrobnosti o obsahu národných zdravotných registrov, postupe, metódach, okruhu spravodajských jednotiek a lehotách hlásení údajov do národných zdravotných registrov

Ministerstvo zdravotníctva Slovenskej republiky podľa § 14 ods. 1 písm. b) zákona č. 153/2013 Z. z. o národnom zdravotníckom informačnom systéme a o zmene a doplnení niektorých zákonov (ďalej len „zákon“) ustanovuje:

**§ 1**

1. Údaje do národného registra elektronických zdravotných knižiek podľa § 4 ods. 1 písm. a) zákona sa poskytujú zápisom vytvorením elektronického zdravotného záznamu v elektronickej zdravotnej knižke.
2. Údaje do národných zdravotných registrov podľa § 4 ods. 1 písmena b) až l) sa poskytujú

a) hlásením od spravodajskej jednotky,

b) z údajovej základne podľa § 3 zákona.

1. Údaje do národného skríningového registra podľa § 4 ods. 1 písm. m) a národného registra duševných ochorení podľa § 4 ods. 1 písm. n) zákona sa poskytujú elektronicky z údajovej základne podľa § 3 zákona.

**§ 2**

1. Zber údajov do národného onkologického registra, ich charakteristiky, podrobnosti o obsahu národného onkologického registra, postupe, metódach, okruhu spravodajských jednotiek a lehotách hlásení údajov je uvedený v prílohe č. 1.
2. Zber údajov do národného registra diabetes mellitus, ich charakteristiky, podrobnosti o obsahu národného registra diabetes mellitus, postupe, metódach, okruhu spravodajských jednotiek a lehotách hlásení údajov je uvedený v prílohe č. 2.
3. Zber údajov do národného registra vrodených chýb, ich charakteristiky, podrobnosti o obsahu národného registra vrodených chýb, postupe, metódach, okruhu spravodajských jednotiek a lehotách hlásení údajov je uvedený v prílohe č. 3.
4. Zber údajov do národného registra chorôb obehovej sústavy, ich charakteristiky, podrobnosti o obsahu národného registra chorôb obehovej sústavy, postupe, metódach, okruhu spravodajských jednotiek a lehotách hlásení údajov je uvedený v prílohe č. 4.
5. Zber údajov do národného registra neurologických chorôb, ich charakteristiky, podrobnosti o obsahu národného registra neurologických chorôb, postupe, metódach, okruhu spravodajských jednotiek a lehotách hlásení údajov je uvedený v prílohe č. 5.
6. Zber údajov do národného registra chronických pľúcnych chorôb, ich charakteristiky, podrobnosti o obsahu národného registra chronických pľúcnych chorôb, postupe, metódach, okruhu spravodajských jednotiek a lehotách hlásení údajov je uvedený v prílohe č. 6.
7. Zber údajov do národného registra tuberkulózy, ich charakteristiky, podrobnosti o obsahu národného registra tuberkulózy, postupe, metódach, okruhu spravodajských jednotiek a lehotách hlásení údajov je uvedený v prílohe č. 7.

1. Zber údajov do národného artroplastického registra, ich charakteristiky, podrobnosti o obsahu národného artroplastického registra, postupe, metódach, okruhu spravodajských jednotiek a lehotách hlásení údajov je uvedený v prílohe č.8.
2. Zber údajov do národného registra zápalových reumatických chorôb, ich charakteristiky, podrobnosti o obsahu národného registra zápalových reumatických chorôb, postupe, metódach, okruhu spravodajských jednotiek a lehotách hlásení údajov je uvedený v prílohe č.9.
3. Zber údajov do národného registra osôb s podozrením na ich zanedbávanie, týranie, zneužívanie a osôb, na ktorých bolo páchané násilie, ich charakteristiky, podrobnosti o obsahu národného registra osôb s podozrením na ich zanedbávanie, týranie, zneužívanie a osôb, na ktorých bolo páchané násilie, postupe, metódach, okruhu spravodajských jednotiek a lehotách hlásení údajov je uvedený v prílohe č.10.
4. Zber údajov do národného registra asistovanej reprodukcie, ich charakteristiky, podrobnosti o obsahu národného registra asistovanej reprodukcie, postupe, metódach, okruhu spravodajských jednotiek a lehotách hlásení údajov je uvedený v prílohe č. 11.

§ 3

Zrušovacie ustanovenie

Zrušuje sa vyhláška Ministerstva zdravotníctva Slovenskej republiky č. 74/2014 Z. z., ktorou sa ustanovuje zoznam hlásení do národných zdravotných registrov, ich charakteristiky, podrobnosti o obsahu národných zdravotných registrov, postupe, metódach, okruhu spravodajských jednotiek a lehotách hlásení do národných zdravotných registrov v znení vyhlášky č. 141/2016 Z. z.

§ 4

Účinnosť

Táto vyhláška nadobúda účinnosť 1. januára 2025

**Zuzana Dolinková v. r.**

Príloha č. 1 k vyhláške č. .../2024 Z. z.

NÁRODNÝ ONKOLOGICKÝ REGISTER

a) Podrobnosti o obsahu

V národnom onkologickom registri sa zhromažďujú a spracovávajú údaje o pacientoch s chorobou podľa medzinárodnej klasifikácie chorôb (ďalej len „choroba“), ktorú Ministerstvo zdravotníctva Slovenskej republiky uverejňuje na svojom webovom sídle[[1]](#footnote-1):

1. zhubné nádory (C00.0 – C97),
2. nádory in situ (D00.0 – D09.9),
3. nádory neistého biologického správania (D37.0 – D48.9),
4. nezhubné nádory nervovej sústavy (D32.0 – D33.9),
5. nezhubné nádory endokrinných žliaz (D35.0 – D35.9).

b) Zdroj údajov

1. Zoznam hlásení a ich charakteristika

Zoznam hlásení:

1.1 hlásenie o pacientovi so zhubným nádorom – klinicko-epidemiologická charakteristika,

2.1. hlásenie o pacientovi so zhubným nádorom – histopatologická/cytologická verifikácia choroby patológom.

Obsahom zhromažďovaných a spracovávaných údajov zo zdravotnej dokumentácie od spravodajských jednotiek (ambulantné správy, prepúšťacie správy, popisy cytologických a histopatologických vyšetrení, pitevné protokoly) je klinický stav pacienta, určenie choroby vrátane jej kódu a štádií podľa špecifickej onkologickej klasifikácie, liečebné postupy vrátane operačného výkonu, následnej liečbe a výsledkov vyšetrení (laboratórne, zobrazovacie vyšetrenia).

2. Údaje z údajovej základne podľa § 3 zákona.

c) Použitá metóda a postup získavania údajov

Vyčerpávajúce zisťovanie vykonávané elektronicky.

d) Okruh spravodajských jednotiek pre hlásenia

Poskytovateľ zdravotnej starostlivosti, ktorý určil chorobu a Poskytovateľ zdravotnej starostlivosti, ktorý určil histopatologickú/cytologickú diagnostiku.

e) Podrobnosti o lehotách pre hlásenia

Do 30 dní od určenia choroby.

Do 30 dní od určenia histopatologickej/cytologickej diagnostiky.

Príloha č. 2 k vyhláške č. .../2024 Z. z.

NÁRODNÝ REGISTER DIABETES MELLITUS

a) Podrobnosti o obsahu

V národnom registri diabetes mellitus sa zhromažďujú a spracovávajú údaje o pacientoch s chorobou: diabetes mellitus (E10.01 – E14.91).

Národný register diabetes mellitus zahŕňa:

1. register diabetes mellitus - deti

2. register diabetes mellitus - dospelí.

b) Zdroj údajov

1. Zoznam hlásení a ich charakteristika

Zoznam hlásení:

1.1 hlásenie o pacientovi s diabetes mellitus - deti

Obsahom zhromažďovaných a spracovávaných údajov je klinický stav pacienta, určenie choroby, nastavenie liečby, rodinná a osobná anamnéza, rizikové faktory životného štýlu a komplikácie diabetu.

2. Údaje z údajovej základne podľa § 3 zákona.

c) Použitá metóda a postup získavania údajov

Vyčerpávajúce zisťovanie vykonávané elektronicky.

d) Okruh spravodajských jednotiek pre hlásenia

Poskytovateľ ústavnej zdravotnej starostlivosti s oddelením:

1. diabetológia, poruchy látkovej premeny a výživy,
2. endokrinológia,
3. pediatrická endokrinológia a diabetológia, poruchy látkovej premeny a výživy.

Poskytovateľ ambulantnej zdravotnej starostlivosti prevádzkujúci ambulanciu:

1. diabetológie a porúch látkovej premeny a výživy,
2. endokrinologickú,
3. pediatrickej endokrinológie a diabetológie a porúch látkovej premeny a výživy,

e) Podrobnosti o lehotách pre hlásenia

Do 30 dní od určenia choroby.

Príloha č. 3 k vyhláške č. .../2024 Z. z.

NÁRODNÝ REGISTER VRODENÝCH CHÝB

a) Podrobnosti o obsahu

V národnom registri vrodených chýb sa zhromažďujú a spracúvajú údaje o pacientoch s chorobou podľa špecifickej klasifikácie zriedkavých a genetických chorôb alebo s chorobou

1. choroby krvi a krvotvorných orgánov a niektoré poruchy s účasťou imunitných mechanizmov (D66 – D68.2, D80 – D89.9),
2. endokrinné, nutričné a metabolické choroby v (E03.0 – E03.1, E20.00 – E34.9, E70.0 – E88.9),
3. vrodené chyby nervovej sústavy (Q00.0 – Q07.9),
4. vrodené chyby oka, ucha, tváre a krku (Q10.0 – Q18.9),
5. vrodené chyby obehovej sústavy (Q20.0 – Q28.9),
6. vrodené chyby dýchacích orgánov (Q30.0 – Q34.9),
7. rázštep pery a rázštep podnebia (Q35.0 – Q37.9),
8. iné vrodené chyby tráviacej sústavy (Q38.0 – Q45.9),
9. vrodené chyby pohlavných orgánov (Q50.0 – Q56.4),
10. vrodené chyby močovej sústavy (Q60.0 – Q64.9),
11. vrodené chyby a deformity svalov a kostí (Q65.0 – Q79.9),
12. iné vrodené chyby (Q80.0 – Q89.9),
13. chromozómové abnormality nezatriedené inde (Q90.0 – Q99.9).

Národný register vrodených chýb zahŕňa

1.register vrodených chýb detí,

2.register vrodených chýb plodu,

3.register dedičných, genetických a zriedkavých chorôb.

b) Zdroj údajov

1. Zoznam hlásení a ich charakteristika

Zoznam hlásení:

1.1 hlásenie dieťaťa s vrodenou chybou,

1.2 hlásenie plodu s vrodenou chybou,

1.3 hlásenie osoby s dedičnou, genetickou a zriedkavou chorobou,

1.4 hlásenie pacientov so zriedkavou chorobou II.

Obsahom zhromažďovaných a spracúvaných údajov je určenie choroby vrátane jej kódu, určenie choroby podľa špecifickej klasifikácie zriedkavých a genetických chorôb, rizikové faktory zdravia v osobnej a rodinnej anamnéze.

2. Údaje z údajovej základne podľa § 3 zákona.

c) Použitá metóda a postup získavania údajov

Vyčerpávajúce zisťovanie vykonávané elektronicky.

d) Okruh spravodajských jednotiek pre hlásenia

Poskytovateľ ústavnej zdravotnej starostlivosti s oddelením:

1. neonatológia,
2. pediatria,
3. jednotka intenzívnej starostlivosti pediatrická,
4. jednotka resuscitačnej starostlivosti o novorodencov,
5. jednotka intenzívnej starostlivosti o novorodencov,
6. jednotka vysokošpecializovanej starostlivosti o novorodencov,
7. pediatrická kardiológia,
8. kardiochirurgia.

Poskytovateľ ambulantnej zdravotnej starostlivosti prevádzkujúci ambulanciu

1. všeobecnej starostlivosti o deti a dorast,
2. pediatrickej kardiológie,
3. lekárskej genetiky.

Poskytovateľ zdravotnej starostlivosti, ktorý určil zriedkavú chorobu (s výskytom menším ako 1 : 2 000).

e) Podrobnosti o lehotách pre hlásenia

Do 30 dní od určenia choroby.

Do 30 dní od ukončenia genetického vyšetrenia.

Príloha č. 4 k vyhláške č. .../2024 Z. z.

NÁRODNÝ REGISTER CHORȎB OBEHOVEJ SÚSTAVY

a) Podrobnosti o obsahu

V národnom registri chorôb obehovej sústavy sa zhromažďujú a spracovávajú údaje o pacientoch s chorobou:

1. zhubný nádor srdca, medzihrudia (mediastína)a pohrudnice (C38.0 – C38.8),
2. chronické reumatické choroby srdca (I05.0 – I09.9)
3. ischemická choroba srdca (I20.0 – I25.9),
4. iné choroby srdca (I30.0– I51.9),
5. aneuryzma a disekcia aorty (I71.00 – I71.9),
6. poranenie srdca (S26.0 – S26.9).

Národný register chorôb obehovej sústavy zahŕňa:

1. register akútneho koronárneho syndrómu

2. register kardiochirurgických výkonov.

b) Zdroj údajov

1. Zoznam hlásení a ich charakteristika

Zoznam hlásení:

1.1 hlásenie o pacientovi s akútnym koronárnym syndrómom,

1.2 hlásenie o pacientovi s kardiochirurgickým výkonom.

Obsahom zhromažďovaných a spracovávaných údajov je klinický stav, určenie choroby, intervenčné výkony, liečba, rodinná a osobná anamnéza a rizikové faktory životného štýlu.

2. Údaje z údajovej základne podľa § 3 zákona.

c) Použitá metóda a postup získavania údajov

Vyčerpávajúce zisťovanie vykonávané elektronicky.

d) Okruh spravodajských jednotiek pre hlásenia

Poskytovateľ ústavnej zdravotnej starostlivosti s oddelením:

1. vnútorné lekárstvo a jednotka intenzívnej starostlivosti interná,
2. kardiológia a jednotka intenzívnej starostlivosti kardiologická,
3. geriatria a jednotka intenzívnej starostlivosti geriatrická,
4. anestéziológia a intenzívna medicína,
5. kardiochirurgia a jednotka intenzívnej starostlivosti kardiochirugická,
6. arytmia a koronárna jednotka.

e) Podrobnosti o lehotách pre hlásenia

Do 30 dní od určenia choroby.

Do 30 dní od vykonania operačného výkonu.

Príloha č. 5 k vyhláške č. ... /2024 Z. z.

NÁRODNÝ REGISTER NEUROLOGICKÝCH CHORȎB

a) Podrobnosti o obsahu

V národnom registri neurologických chorôb sa zhromažďujú a spracovávajú údaje o pacientoch s chorobou:

1. spinálna svalová atrofia a príbuzné syndrómy (G12.0 – G12.9),
2. Parkinsonova choroba (G20.0 – G20.91),
3. Alzheimerova choroba (G30.0 – G30.9)
4. skleróza multiplex (G35.0 – G35.9),
5. tranzitórny ischemicky atak mozgu (G45.02 – G45.99),
6. iná dedičná a idiopatická neuropatia a iná zápalová polyneuropatia (G60.0,G60.8 a G61.0,G61.8),
7. choroby nervovosvalovej platničky a svalu (G70.0 – G73.7),
8. cievne choroby mozgu (I60.0 – I64),
9. dermatopolymyozitída (M33.0-M33.9),
10. myozitída (M60.80 – M60.89).

Národný register neurologických chorôb zahŕňa:

1. register cievnych mozgových príhod,

2. register sklerózy multiplex,

3. register neurodegeneratívnych chorôb,

4. register neuromuskulárnych chorôb.

b) Zdroj údajov

1. Zoznam hlásení a ich charakteristika

Zoznam hlásení:

1.1 hlásenie o pacientovi s cievnou mozgovou príhodou,

1.2 hlásenie o pacientovi s endovaskulárnym výkonom,

1.3 hlásenie o pacientovi so sklerózou multiplex,

1.4 hlásenie o pacientovi s neurodegeneratívnou chorobou,

1.5 hlásenie o pacientovi s neuromuskulárnou chorobou

Obsahom zhromažďovaných a spracovávaných údajov je klinický stav, určenie choroby, liečba, rodinná a osobná anamnéza a rizikové faktory životného štýlu.

2. Údaje z údajovej základne podľa § 3 zákona.

c) Použitá metóda a postup získavania údajov

Vyčerpávajúce zisťovanie vykonávané elektronicky.

d) Okruh spravodajských jednotiek pre hlásenia

Poskytovateľ ústavnej zdravotnej starostlivosti s oddelením:

1. neurológia a jednotka intenzívnej starostlivosti neurologická,
2. vnútorné lekárstvo a jednotka intenzívnej starostlivosti interná,
3. anesteziológia a intenzívna medicína,
4. pediatrická neurológia,
5. intervenčná rádiológia.

Poskytovateľ ambulantnej zdravotnej starostlivosti prevádzkujúci ambulanciu:

1. neurológie,
2. pediatrickej neurológie.

e) Podrobnosti o lehotách pre hlásenia

Do 30 dní od určenia choroby.

Príloha č. 6 k vyhláške č. .../2024 Z. z.

NÁRODNÝ REGISTER CHRONICKÝCH PĽÚCNYCH CHORȎB

a) Podrobnosti o obsahu

V národnom registri chronických pľúcnych chorôb sa zhromažďujú a spracovávajú údaje o pacientoch s chorobou:

1. cystická fibróza (E84.0, E84.1, E84.80 –E84.9),
2. syndróm spánkového apnoe (G47.30 – G47.39),
3. chronická obštrukčná choroba pľúc (J44.00 – J44.99),
4. stav po transplantácii pľúc (Z94.2 – Z94.3).

Národný register chronických pľúcnych chorôb zahŕňa:

1. register cystickej fibrózy,
2. register syndrómu spánkového apnoe,
3. register chronickej obštrukčnej choroby pľúc,

4. register transplantácii pľúc.

b) Zdroj údajov

1. Zoznam hlásení a ich charakteristika

Zoznam hlásení:

1.1 hlásenie o pacientovi s chronickou obštrukčnou chorobou pľúc,

1.2 hlásenie o pacientovi so spánkovými poruchami dýchania (spánkové apnoe),

1.3 hlásenie o pacientovi po transplantácii pľúc.

Obsahom zhromažďovaných a spracovávaných údajov je klinický stav, určenie choroby, liečba, rodinná a osobná anamnéza a rizikové faktory životného štýlu.

2. Údaje z údajovej základne podľa § 3 zákona.

c) Použitá metóda a postup získavania údajov

Vyčerpávajúce zisťovanie vykonávané elektronicky.

d) Okruh spravodajských jednotiek pre hlásenia

Poskytovateľ ústavnej a ambulantnej zdravotnej starostlivosti prevádzkujúci špecializované pracovisko pre diagnostiku a liečbu porúch spánku.

Poskytovateľ ambulantnej zdravotnej starostlivosti prevádzkujúci ambulanciu:

1. pneumologicko-ftizeologickú,
2. ambulanciu pediatrickej pneumológie a ftizeológie.

e) Podrobnosti o lehotách pre hlásenia

Do 30 dní od určenia choroby.

Príloha č. 7 k vyhláške č. .../2024 Z. z.

NÁRODNÝ REGISTER TUBERKULÓZY

a) Podrobnosti o obsahu

V národnom registri tuberkulózy sa zhromažďujú a spracovávajú údaje o pacientoch s chorobou:

1. tuberkulóza (A15.0 – A19.9),
2. infekcie vyvolané inými mykobaktériami (A31.0 – A31.9).

b) Zdroj údajov

1. Zoznam hlásení a ich charakteristika

Zoznam hlásení:

1.1 hlásenie o pacientovi s  tuberkulózou

1.2 kontrolné hlásenie o pacientovi s tuberkulózou

Obsahom zhromažďovaných a spracovávaných údajov je klinický stav a jeho prognóza, určenie choroby, liečba, zdravotno-sociálna starostlivosť, výsledok liečby do 12 mesiacov od začatia liečby. Ak liečba nebola do 12 mesiacov ukončená, zasiela sa kontrolné hlásenie o pokračovaní liečby

2. Údaje z údajovej základne podľa § 3 zákona.

c) Použitá metóda a postup získavania údajov

Vyčerpávajúce zisťovanie vykonávané elektronicky.

d) Okruh spravodajských jednotiek pre hlásenia

Poskytovateľ ambulantnej zdravotnej starostlivosti prevádzkujúci pneumológicko-ftizeológickú ambulanciu a ambulanciu pediatrickej pneumológie a ftizeológie, pričom sa riadi usmernením Slovenskej pneumologickej a ftizeologickej spoločnosti. Zber hlásení zabezpečuje Národný ústav tuberkulózy, pľúcnych chorôb a hrudníkovej chirurgie (NÚTPCHaHCH) Vyšné Hágy, pričom sa riadi Koncepciou odboru pneumológia a ftizeológia uverejnenou vo Vestníku MZ SR.

e) Podrobnosti o lehotách pre hlásenia

Do 30 dní od určenia definitívnej choroby a do 12 mesiacov od začatia liečby.

Príloha č. 8 k vyhláške č. .../2024 Z. z.

NÁRODNÝ ARTROPLASTICKÝ REGISTER

a) Podrobnosti o obsahu

V národnom artroplastickom registri sa zhromažďujú a spracovávajú údaje o pacientoch, ktorí podstúpili primárnu a/alebo revíznu aloplastickú operáciu indikovanú pre chorobu:

1. artróza (M16.0 – M16.9, M17.0 – M17.9, M19.05, M19.15, M19.25, M19.85, M19.95),

2. zlomenina stehnovej kosti (S72.00 – S72.9)b) Zdroj údajov

1. Zoznam hlásení a ich charakteristika

Zoznam hlásení:

1.1. hlásenie o pacientovi s implantáciou primárnej endoprotézy bedrového kĺbu,

1.2. hlásenie o pacientovi s revíziou endoprotézy bedrového kĺbu,

1.3 hlásenie o pacientovi s implantáciou primárnej endoprotézy kolenného kĺbu,

1.4 hlásenie o pacientovi s revíziou endoprotézy kolenného kĺbu,

Obsahom zhromažďovaných a spracovávaných údajov je klinický stav, určenie choroby, typy operačných výkonov a typy implantátov podľa ich konštrukcie.

2. Údaje z údajovej základne podľa § 3 zákona.

c) Použitá metóda a postup získavania údajov

Vyčerpávajúce zisťovanie vykonávané elektronicky

d) Okruh spravodajských jednotiek pre hlásenia

Poskytovateľ ústavnej zdravotnej starostlivosti s oddelením:

1. ortopédia,

2. chirurgia,

3. úrazová chirurgia.

e) Podrobnosti o lehotách pre hlásenia  
 Do 30 dní od vykonania operačného alebo iného ortopedického výkonu.

Príloha č. 9 k vyhláške č. .../2024 Z. z

NÁRODNÝ REGISTER ZÁPALOVÝCH REUMATICKÝCH CHORôB

a) Podrobnosti o obsahu

V národnom registri zápalových reumatických chorôb sa zhromažďujú a spracovávajú údaje o pacientoch s chorobou:

1. alkaptonúria (E70.2),

2. zápalové polyartropatie (M05.00 – M08.99),

3. systémové choroby spojivového tkaniva (M30.0 – M34.9),

4. ankylozujúca spondylitída (spondylitis ankylosans) (M45.00 – M45.09).

b) Zdroj údajov

1. Zoznam hlásení a ich charakteristika

Zoznam hlásení:

1.1 hlásenie o pacientovi so zápalovou reumatickou chorobou.

Obsahom zhromažďovaných a spracovávaných údajov je klinický stav, určenie choroby, liečba, rodinná a osobná anamnéza.

2. Údaje z údajovej základne podľa § 3 zákona.

c) Použitá metóda a postup získavania údajov

Vyčerpávajúce zisťovanie vykonávané elektronicky

d) Okruh spravodajských jednotiek pre hlásenia

Poskytovateľ ústavnej zdravotnej starostlivosti s oddelením reumatológia.

Poskytovateľ ambulantnej zdravotnej starostlivosti prevádzkujúci reumatologickú ambulanciu alebo ambulanciu pediatrickej reumatológie.

e) Podrobnosti o lehotách pre hlásenia  
 Do 30 dní od určenia choroby.

Príloha č. 10 k vyhláške č. .../2024 Z. z

NÁRODNÝ REGISTER OSÔB S PODOZRENÍM NA ICH ZANEDBÁVANIE, TÝRANIE, ZNEUŽÍVANIE A OSÔB, NA KTORÝCH BOLO PÁCHANÉ NÁSILIE

a) Podrobnosti o obsahu

V národnom registri osôb s podozrením na ich zanedbávanie, týranie, zneužívanie a osôb, na ktorých bolo páchané násilie sa zhromažďujú a spracovávajú údaje o podozrení na zanedbávanie, týranie alebo zneužívanie identifikované na základe prítomnosti špecifických alebo nešpecifických príznakov poškodenia fyzického zdravia alebo psychického zdravia osôb.

b) Zdroj údajov

1. Zoznam hlásení a ich charakteristika

Zoznam hlásení:

1.1hlásenie o osobách s podozrením na ich zanedbávanie, týranie, zneužívanie a o osobách, na ktorých bolo páchané násilie – deti/iné chránené osoby.

Obsahom zhromažďovaných a spracovávaných dát sú údaje o osobách, ktorých fyzické a/alebo duševné príznaky by mohli byť prejavom zanedbávania, týrania alebo zneužívania, a okolnostiach, za ktorých mohlo k takýmto stavom dôjsť.

2. Údaje z údajovej základne podľa § 3 zákona.

c) Použitá metóda a postup získavania údajov

Vyčerpávajúce zisťovanie vykonávané elektronicky.

d) Okruh spravodajských jednotiek pre hlásenia

Poskytovateľ zdravotnej starostlivosti.

e) Podrobnosti o lehotách pre hlásenie

Do troch pracovných dní od zistenia podozrenia.

Príloha č. 11 k vyhláške č. .../2024 Z. z

NÁRODNÝ REGISTER ASISTOVANEJ REPRODUKCIE

a) Podrobnosti o obsahu

V národnom registri asistovanej reprodukcie sa zhromažďujú a spracúvajú údaje o žiadateľkách, ktoré absolvovali výkon asistovanej reprodukcie a príbuzných metód.

b) Zdroj údajov

1. Zoznam hlásení a ich charakteristika

Zoznam hlásení:

1.1 hlásenie o asistovanej reprodukcii

Obsahom zhromažďovaných a spracúvaných údajov je sledovanie cyklov asistovanej reprodukcie a príbuzných metód u žiadateliek, zaznamenávajú sa údaje o osobnej anamnéze, použitých metódach a priebehu výkonu, pôvode pohlavných buniek, výsledku cyklu a , tehotenstve.

2. Údaje z údajovej základne podľa § 3 zákona.

c) Použitá metóda a postup získavania údajov

Vyčerpávajúce zisťovanie vykonávané elektronicky.

d) Okruh spravodajských jednotiek pre hlásenia

Poskytovateľ ambulantnej zdravotnej starostlivosti prevádzkujúci gynekologicko-pôrodnícku ambulanciu v špecializačnom odbore reprodukčná medicína.

e) Podrobnosti o lehotách pre hlásenia

Do 90 dní od realizácie metódy asistovanej reprodukcie.

1. ) § 3 ods. 1 zákona č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení zákona č. 428/2015 Z. z. [↑](#footnote-ref-1)